**Svarīga informācija!**

Ar šo informējam, ka, atbilstoši Latvijas Olimpiskās komitejas

(LOK), Latvijas Olimpiskās vienības (LOV) un Latvijas Republikas

Izglītības un zinātnes ministrijas (IZM) noslēgtajiem sadarbības

līgumiem un tajos iekļautajām saistībām, papildus Sporta likuma

16.¹ pantā noteiktajiem aizliegumiem (lūdzu skatīt citātu un saiti

zemāk), noteikti vēl vairāki aizliedzoši nosacījumi, kurus lūdzam

ņemt vērā un sākot ar šo brīdi ievērot jūsu vietējā un

starptautiskā sporta darbībā. Proti,

**AIZLIEGTS:**

1. novirzīt valsts budžeta līdzekļus sporta organizācijas,

sportistu un sporta darbinieku darbības nodrošināšanai, kas

saistītas ar dalību Krievijas Federācijas vai Baltkrievijas

Republikā notiekošajos sporta treniņos un sporta sacensībās, kā

arī sportistiem un sporta darbiniekiem, kuri piedalās sporta treniņos

vai sporta sacensībās Krievijas Federācijā vai Baltkrievijas

Republikā;

2. izmantot valsts budžeta līdzekļus sporta sacensību, tai skaitā

starptautisko sporta sacensību organizēšanai Latvijā, ja šajās

sacensībās piedalās sportisti vai komandas no Krievijas Federācijas

vai Baltkrievijas Republikas neatkarīgi no to statusa un starptautisko

sporta federāciju noteikumiem un lēmumiem (tai skaitā arī t.s.

neitrālā sportista statusā);

3. piešķirt valsts budžeta līdzekļus sportistiem un sporta

darbiniekiem, ja tie piedalās sporta sacensībās, kurās piedalās

arī Krievijas Federācijas vai Baltkrievijas Republikas sportisti

neatkarīgi no to statusa un starptautisko sporta federāciju

noteikumiem un lēmumiem (tai skaitā arī t.s. neitrālā sportista

statusā); šis nosacījums neaizliedz attiecīgā sporta veidā Sporta

likumā noteiktā kārtībā atzītai sporta federācijai segt ar

Latvijas izlases sagatavošanās un dalības nodrošināšanu saistītos

kopīgos izlases izdevumus tajos gadījumos, kad Latvijas izlases

sastāvā ir iekļauti sportisti un sporta darbinieki, kuri no

attiecīgās Sporta likumā noteiktā kārtībā atzītās sporta

federācijas lēmumiem neatkarīgu iemeslu dēļ piedalās sporta

komercsacensībās, kurās piedalās arī Krievijas Federācijas vai

Baltkrievijas Republikas sportisti.

Gadījumā, ja jums jau šobrīd skaidrs, ka nevarēsiet izpildīt kādu

no šiem nosacījumiem, lūdzam par to informēt LOV. Tāpat lūdzam

mūs informēt arī gadījumos, kad nosacījumos aprakstītie apstākļi

faktiski iestājušies.

Šobrīd LOV sastāvos iekļautie sportisti, iestājoties 3. punktā

norādītajai situācijai, no minētajiem sastāviem izslēgti netiks un

varēs turpināt saņemt tādu atbalstu LOV ietvaros, kas nav uzskatāms

par tiešu valsts budžeta līdzekļu piešķiršanu. Vienlaikus jāņem

vērā, ka pabalstu izmaksa un treniņu sacensību izdevumu segšana no

valsts budžeta līdzekļiem (ja vien tie nav uz Latvijas izlases

sagatavošanās un dalības nodrošināšanu attiecināmie kopīgie

izdevumi) šādiem sportistiem pēc minēto apstākļu iestāšanās

nebūs iespējama līdz turpmākam lēmumam (t.i. grozījumiem LOV un

LOK šī brīža saistībās pret Latvijas valsti).

Patlaban notiek aktīvs darbs kopīgas rīcības saskaņošanai ar mūsu

ārvalstu, tai skaitā un jo īpaši Ukrainas, kolēģiem, tādēļ

sagaidāms, ka augstāk minētie aizliedzošie nosacījumi pārskatāmā

nākotnē tiks precizēti atbilstoši iesaistīto sporta veidu

specifikai, iespējams - izvēloties efektīvākas Ukrainas un tās

sportistu atbalsta formas.

Atgādnei - Sporta likums, 16.¹ pants.

https://likumi.lv/ta/id/68294#p16\_1

16.1 pants. Aizliegums piedalīties sporta sacensībās

(1) Latvijas Republikā reģistrētām sporta spēļu komandām

neatkarīgi no to juridiskā statusa ir aizliegts piedalīties:

 1) Krievijas Federācijas un Baltkrievijas Republikas nacionālajos

čempionātos un nacionālo kausu izcīņās;

 2) sporta sacensībās tādās komandu sporta spēļu

starptautiskajās līgās, kur vairāk nekā puse dalībnieku ir

komandas no Krievijas Federācijas vai Baltkrievijas Republikas.

(2) Sportistiem un sporta darbiniekiem ir aizliegts piedalīties sporta

sacensībās, kas norisinās Krievijas Federācijā un Baltkrievijas

Republikā.

(3) Sportistus un sporta darbiniekus, kuri neievēro šā panta otrajā

daļā noteikto aizliegumu, nedrīkst iekļaut valsts izlases sastāvā,

kā arī sporta treniņu un sacensību izdevumu segšanai viņi

nedrīkst saņemt valsts vai pašvaldību budžeta līdzekļus.